# Årsberetning for Blå avdeling 2022

## Beskrivelse av avdelingen

* Avdelingen hadde 8 brukere per 31.12
* Per 31.12 har avdelingen har 14,5 årsverk fordelt på 15 medarbeidere, 14 i fulltidsstilling og 1 lærling som bidrar med 0,5 årsverk ved avdelingen. Av medarbeiderne har 60 % 3-åring relevant høyskoleutdannelse, 20 % har relevant yrkesfaglig utdannelse. Resterende 20 % er sammensatt av 2 ufaglærte med lang og relevant erfaring, og en helsefagarbeiderlærling.
* Brukergruppen har vært stabil, men vi har fått en ny bruker som startet 26.09.22. Brukergruppen har dyp grad av utviklingshemming og de fleste har autismespekterdiagnoser. 5 av 8 brukere har vedtak etter HOL kap. 9.
* Overordnet målsetting for avdelingen har vært å skape vekst gjennom å se det enkelte mennesket
* Avdelingen tilbyr individuelt tilpassede aktiviteter for å fremme mestring, fysisk aktivitet, sosial trening, bassengtrening og sanseopplevelser.

## Dette har vi arbeidet med i år

* Vi har jobbet med å implementere OMHU, som er vårt nye fag- og journalsystem. Vi har også implementert et nytt internt digitalt system, Document Control.
* Gjennom god faglig praksis, og i tett samarbeid med relevante aktører i brukernes liv, har vi jobbet for å fremme god livskvalitet og for å forebygge og håndtere utfordrende atferd. Tilbud til ny bruker er etablert, og det har vært en vellykket prosess.
* Tema for planleggingsdag i mars var etisk refleksjon. Avdelingen fikk ny avdelingsleder 01.08.22. I samarbeid med bedriftspsykolog brukte vi planleggingsdagen i september til å reflektere rundt, og definere god kommunikasjon og struktur for å fremme og vedlikeholde godt samarbeid og et godt arbeidsmiljø.
* I 2022 har medarbeiderne gjennomført kurs i HOL kap. 9, Kurs i HAVA, kurs i målrettet miljøarbeid, kurs i legemiddelhåndtering, kurs i inkludering og deltakelse med mer.

Avdelingsleder vurderer at avdelingen i stor grad har oppnådd målsettingen for 2022, og setter stor pris på at de dedikerte og engasjerte medarbeiderne jobber aktivt hver dag for at brukerne skal oppleve tilhørighet og trivsel.

*Elin Løvhaug
avdelingsleder*